**Sablon Centropa oktatási anyag készítéséhez**

|  |
| --- |
| **Alapadatok** |
| *Projekt / Óraterv / Feladat címe:* **A magyarországi zsidóság története a dualizmus korszakában**  *Iskola:* Centropa továbbképzés 2022.09.17  *Város:* Pápa  *Tanár (ok) neve:* Györke- Horváth Tünde, Dr. Paár Ádám Ferenc, Káldi Andrea, Kovács Dóra, Nagy Adrienn, Schütz Edit, Zsohárné Stampfel Edit |
| **Résztvevő diákok** |
| *Diákok száma:* 25  *Életkor:* 17-18 év  *Évfolyam:* 11. |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*  Miért éppen a zsidók tettek meg mindet beolvadásukért a 19. századi Magyarországon?  *Milyen tantervi követelményekhez kapcsolódik az óraterv?*  Történelem: Nemzetiségi kérdés a dualizmus kori Magyarországon. Zsidó egyenjogúsítás története. A magyar társadalom a dualizmus korában. Földrajz: demográfiai ismeretek Etika: tolerancia, elfogadás. Média: A napfény íze c. film,  *Milyen tudást, ismeretet szereznek a diákok az óra során?*  A tanulóknak látniuk kell, hogy a dualizmus történelmünk egyik legsikeresebb korszaka, hiszen ekkor alapozták meg a modern polgári államot, modernizálták az oktatást és a gazdaságot. Belátja, hogy a hazai zsidóság nemcsak a gazdaság, hanem a kultúra, a tudomány és az egészségügy területén is fontos szerepet játszott.  Milyen készségeik, kompetenciáik fejlődnek? Jegyzetelés, szövegértés, kommunikáció, együttműködés képessége, empátia, tolerancia fejlesztése, kritikai gondolkodás, |
| **Alkalmazott segédanyagok és eszközök** |
| Bevezetés a 20. századi magyar zsidóság történetébe. In: <https://www.centropa.org/hu/centropa-cinema/bevezetes-20-szazadi-magyar-zsidosag-tortenetebe?f%5B0%5D=subtitle_language%3Aen>  Bárány Róbert fényképe*:* [*https://www.wikiwand.com/hu/B%C3%A1r%C3%A1ny\_R%C3%B3bert*](https://www.wikiwand.com/hu/B%C3%A1r%C3%A1ny_R%C3%B3bert)  *Bárány Róbert tevékenysége: In:* [*https://www.sopronmedia.hu/cikkek/a-nobel-dijjal-kituntetett-hadifogoly-barany-robert*](https://www.sopronmedia.hu/cikkek/a-nobel-dijjal-kituntetett-hadifogoly-barany-robert)  Papp Károly tevékenysége:<https://www.wikiwand.com/hu/Pap_K%C3%A1roly_(%C3%ADr%C3%B3)>  Kornfeld Ferenc: https://www.centropa.org/hu/biography/kornfeld-ferenc  Ács Sándor: <https://www.centropa.org/hu/photo/acs-sandor-0>  Sztójay Döme fénykép és tevékenység: In: <http://www.bibl.u-szeged.hu/bibl/mil/ww2/who/sztojay.html>.  Szálasi Ferenc. In: <http://www.bibl.u-szeged.hu/bibl/mil/ww2/who/szalasi.html> utolsó letöltés: 2022.09.17. |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*  I. Óra témájának felvezetése: Miért éppen a zsidók tettek meg az itt élő népcsoportok közül mindent beolvadásukért a 19. századi Magyarországon?  II. Film előkészítése:   1. A következő fogalmak megbeszélése. Idő: 3 perc 2. **Fogalmak**: nacionalizmus, nemzetiségek, idegengyűlölet, holokauszt, asszimiláció, dualizmus, Osztrák-Magyar Monarchia, emigráció, kommunizmus, diktatúra 3. **Munkaforma**: páros 4. **Tevékenységek:**  * Tanár páronként két fogalomkártyát és két fogalommagyarázatot ad a pároknak. * Tanuló: A tanulók telefonjuk segítségével megkeresik az interneten a fogalommagyarázatot vagy önállóan magyarázatot szerkesztenek hozzá.   Pedagógia cél: Előzetes ismeretek aktivizálása, digitális kompetencia fejlesztése  d. **eszközök:** előzetesen elkészített fogalomkártyák, és fogalommagyarázatok. Az osztálylétszám miatt több pár ugyanazt a fogalompárt kaphatja, ezért a különböző fogalmak különböző színű kártyára kerülnek.   1. **A fogalmak közös megbeszélése: Idő: 3 perc** 2. **Munkaforma:** közös megbeszélés 3. **Tevékenységek:**  * Tanár: Irányítja a megbeszélést. * Tanulók: Felolvassák fogalommeghatározásaikat, azokat megbeszélik.   **Pedagógiai cél**: Előzetes ismeretek aktivizálása, ismétlés, megerősítés a film jobb megértése érdekében. Kommunikáció fejlesztése   1. **Csoportalakítás: 2 perc** 2. **Munkaforma**: csoportos 3. **Tevékenységek:**  * Tanár: A filmben szereplő 6 személy fényképét előzetesen QR-kóddal látja el, majd szétvágja. * Tanulók: A diákok választanak egy-egy mozaikot és kirakják a hat fényképet. Egy-egy kép kirakásában szereplő tanulók alkotnak egy-egy csoportot.  1. **Hipotézisek: Idő: 4 perc**    1. **Munkaforma:** csoportmunka    2. **Tevékenységek:**  * Tanár: Kiosztja a kirakott képekhez készült kérdéseket. * Tanulók: A kérdések alapján megfogalmazzák a képeken ábrázolt személlyel kapcsolatos feltevéseiket.   1. **Eszközök:** Feladatlap a következő kérdésekkel: *Mikor készült a kép? Hány éves a képen látható személy? Melyik társadalmi rétegbe sorolható? Mi a foglalkozása?* Milyen belső tulajdonságokkal rendelkeznek. Minimum három belső tulajdonságot sorolj fel!   2. **Pedagógiai cél:** Előzetes ismeretek aktivizálása, kritikai gondolkodás fejlesztése   **III.** **Film megtekintése Idő: 7:07 perc**   1. **Munkaforma:** frontális, közös   **Tevékenységek:**   1. Tanár: Elindítja a számítógépet a film lejátszásához. A film lejátszása után felszólítja a tanulókat, hogy vessék össze a hallott információkat a saját feltevéseikkel. A feladat végén összefoglalja a tanulságot: „Addig nem alkothatunk véleményt senkiről, amíg meg nem ismerjük.” 2. Tanulók: Megnézik a filmet, közben magukban összevetik feltevéseiket a filmben látottakkal és az ott szereplő információkkal 3. **eszközök**: számítógép, hangszóró, projektor   **Pedagógia cél**: A feltevések és a hallott információk összevetése, kritikai gondolkodás fejlesztése.  IV. **A képeken és a filmen szereplő személyek megismerése. Idő: 8 perc.**   1. **Munkaforma: csoportos** 2. **Tevékenységek:**  * **Tanár:** Megkéri a csoportokat, hogy fordítsák meg a kirakott képet és a hátoldalon lévő QR –kódot olvassák le telefonjuk segítségével. Megkéri a diákokat, hogy írják fel az adott személy nevét és jegyzeteljék le az adott személy életének fontos fordulópontjait, foglalkozását, jelentőségét, sorsát (munkaszolgálat, koncentrációs tábor stb.). A csoportok közt sétál, koordinál, segít. A felsorolt szempontokat prezentációban kivetíti. * **Tanulók:** Telefonjuk segítségével leolvassák a QR-kódot. A kód a képen szereplő személy fényképéhez és a róla szóló információs oldalhoz navigálja a diákokat. A diákok felírják a személy nevét és írásban rögzítik a legfontosabb információkat (adatok, foglalkozás, jelentőség, személyes sorsuk (munkaszolgálat, koncentrációs tábor).  1. **Eszköz:** Okostelefon 2. **Pedagógiai cél:** Információszerzés, szövegértés, lényeglátás, együttműködés fejlesztése   V. **Tudásmegosztás Idő: 8 perc**   1. **Munkaform**a: csoportos és pármunka 2. **Tevékenység:**   **Tanár:** Minden csoport asztalára letesz egy borítékot. A borítékból a tanulók 1-től 4-ig sorszámot húznak.  **Tanuló:** Minden 1. sorszámú tanuló összeül és egymásnak megtanítják saját személyük élettörténetét. Ugyanígy összeülnek a 2. 3. 4. sorszámú tanulók és megtanítják saját személyük élettörténetét.  **Pedagógiai tevékenység:** tudásmegosztás, kommunikáció fejlesztése,  **VI. Összefoglalás. Idő: 8 perc**   1. **Munkaforma:** egyéni és közös, frontális munka 2. **Tevékenység:**  * **Tanár**: Megkér minden csoportból egy-egy tanulót, hogy foglalja össze a hat személy életének legfontosabb mozzanatait a kivetített szempontok alapján. Az összefoglalások után házi feladatnak adja, hogy a tanulók nézzenek utána, hogy ki volt a filmben megemlített Jaross Andor, Endre László, Baky László * **Tanuló**: A tanulók összefoglalják a filmben szereplő személyek (Bárány Péter, Papp Károly, Ács Sándor, Kornfeld Ferenc, Sztójay Döme, Szálasi Ferenc) életét.   **VII. Reflektálás. Idő 2 perc**  A tanár összefoglalja az órát. Utal arra, hogy a magyarországi zsidók is magyarok. Dolgoztak, tehát felelősséggel viseltettek a közösségért, az országért. Szerettek, kapcsolataik, gyermekeik voltak, tehát EMBEREK is voltak. A társadalmi hovatartozásukat kiemeli. Utal arra, hogy a korszak összes társadalmi rétege képviselteti magát a hazai zsidóságon belül. Felhívja a figyelmet, hogy a megfelelési szándék hiábavaló volt, hiszen a hazai zsidóság sorsa megpecsételődött. Utal arra, hogy 1945 után a visszatértek próbáltak túlélni. Az itt maradók tovább élték az életüket az összes nehézség ellenére és megfelelni annak a hazának, amely nem állt ki értük és kivetette őket. |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?*  A diákok megértik, hogy a Magyarországon élő zsidó emberek épp olyanok voltak, mint a magyarok. Emberek voltak, akik dolgoztak, szerettek, gyermeket neveltek. Leszámolnak azzal az előítélettel, hogy a zsidók nagyon gazdagok. Látják, hogy a magyarországi zsidók körében is megtaláljuk a dualizmus korszakának összes társadalmi rétegét. (nagypolgár, közép és kispolgár, paraszt, polgári középosztály, munkás |
| **Dokumentáció** |
| *Dokumentáljátok valamilyen formában az órát (pl. fotók, videók, esszék stb.)? Ha igen, örömmel vesszük, ha elkülditek nekünk.*  Később |
| **Értékelés** |
| *Hogyan fogod értékelni a diákok munkáját?*  A legaktívabb csoport órai munkájukra jelest kapnak. Az egyéni összefoglalásokat szóbeli jeles felelettel értékelem. |
| **Egyéb** |
| *Van-e bármi, amit hasznos tudnunk erről az óratervről?*  Az óraterv bevezetheti a második órát, amely a magyarországi zsidóság emancipációjának kérdésével  foglalkozik. Emellett az óra előkészítheti Budapest világvárossá fejlődését, melyben kiemeljük a magyarországi zsidó nagypolgárság irányító szerepét. Az óraterv használható etika és osztályfőnöki órákon, ahol az egyén és közösség, közösség és ország viszonyát, bűnbakképzés, kollektív felelősséget, gyűlöletkeltést dolgozzák fel a kollégák a diákokkal. |